als_Latn dik_Latn sag_Latn
Kritikat për marrëveshjen mes LDK-së dhe PDK-së, nuk po ndalen nga ish – partnerët e Isa Mustafës, tre ditë më parë.
Koalicion për fshehje të krimit të organizuar dhe korrupsionit, po vazhdon ta quaj Albin Kurti i Vetëvendosjes, në çdo deklaratë që po jep për media.
Këtë e ka bërë edhe sot gjatë një takimi me qytetarët e Malishevës, me të cilët bashkë me deputetën Shqipe Pantina dhe koordinatorin e Qendrës së Lëvizjes në Malishevë, Muhamet Bytyqin, kanë diskutuar mbi situatën politike nëpër të cilën po kalon Kosova sot.
Në njoftimin që ka ardhë nga VV për këtë ngjarje, tregohet për interesimin që kanë pasur qytetarët e Malishevës, ku njëra ndër pyetjet ka qenë edhe prishja e Bllokut.
E për këtë, përgjigje ka pasur kreu i Lëvizjes Vetëvendosje, Albin Kurti.
“Kryetari i LDK-së, Isa Mustafa, i është nënshtruar PDK-së, përkatësisht Thaçit. Konsultimet që i ka zhvilluar me struktura kanë qenë sa për t'i hedhur hi syve të anëtarësisë së LDK-së, se kinse po konsultohet edhe me të tjerët, për vendimin e mbrapshtë që e kishte marrë tashmë. Nuk bëhet fjalë këtu për demokraci të brendshme, por për keqpërdorim të anëtarësisë dhe strukturave për t'i legjitimuar interesat e tij personale", u shpreh Kurti.
Ai, citohet të ketë thënë se çështja e pozitës së kryeministrit e rrënoi LAN-in.
"Prej frontit kundër regjimit të PDK-së, përfunduan në garë negative se cili po i afrohet Thaçit më shumë dhe cili po ia zbret pazarin tjetrit më kollaj. As Isa Mustafa e as Ramush Haradinaj nuk mund ta imagjinonin njëri-tjetrin si kryeministër, ndërkohë që edhe Isa Mustafa edhe Ramush Haradinaj nuk mund të mos e fantazonin veten si kryeministër. Pra, kishim dy trupa, një karrige, asnjë tru", potencoi Kurti.
Ai, më tej thuhet të ketë shtuar se shpejtësia me të cilën filluan bisedimet mes Thaçit dhe Mustafës, e posaçërisht shpejtësia me të cilën arritën ujdinë, përveç ambicieve të papërmbajtura për pushtet, e ka edhe faktorin tjetër shtesë.
"Shpjegimi shtesë është faktor shtesë. Janë ato 70 dosje, ato 70 lëndë në prokurori për krimin ekonomik dhe urbanistik në Komunën e Prishtinës. Ato lëndë u politizuan nga Ambasadorja amerikane Jackobson, që ia përmendi Mustafës, dhe vetëm dy ditë më pas shkoi e vizitoi ushtruesin e detyrës së Kryeprokurorit, Sylë Hoxhën, prej nga dërgoi porosinë e qartë. Me fjalë tjera: rrini urtë, se do të veprojë drejtësia nëse nuk jeni të dëgjueshëm", shpjegoi Kurti, duke thënë se Mustafa tashmë e ka pranuar shtetin e kapur nga PDK-ja dhe ka vendosur t'i bëhet argat Hashim Thaçit.
"Situata ishte e thjeshtë. Isa Mustafa e kishte e penalltinë. Ishte ai, topi dhe portieri. Mustafa, vetëm pse kishte portier, nuk e goditi penalltinë, por e dha autogol në anën tjetër!"
Në këtë tubim me qytetarë u diskutua ndër të tjerë edhe për deputetët e Kuvendit, të cilët sipas tyre qëndruan përballë presioneve dhe shantazheve të PDK-së, e të cilët as nuk u frikësuan e as nuk u shitën.
Në këtë njoftim, thuhet se qytetarët e Malishevës u shprehën thellësisht të zhgënjyer me marrëveshjen në mes të LDK-së dhe PDK-së, duke theksuar se koalicioni i tillë është koalicion i cili jo vetëm që nuk do ta luftojë krimin e organizuar dhe korrupsionin, por do ta mirëmbajë e do ta shtojë atë.
"Me PDK-LDK bashkë, nuk ka gjasa të luftohet as krimi i organizuar i ShIK-ut, as korrupsioni i pushtetarëve, as ndërhyrjet dhe obstruksionet e Serbisë, as varfëria dhe papunësia, dhe njëkohësisht nuk mund të ngjallen shpresat e qytetarëve për ardhmëri më të mirë në kuadër të mandatit të ardhshëm", u tha në këtë tubim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Delegacioni i Republikës së Kosovës i kryesuar nga Ministri i Financave, Avdullah Hoti dhe...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn